"Setswana Puo ya Gae (HL)/P2 22 DBE/2022 SC/NSC KAROLO YA C: TERAMA Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo terameng e o e tlhaoletsweng monongwaga.  Batlhatlhojwa ba tshwanetse go araba potso e le NNGWE go tswa mo terameng e ba e ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. POTSO 16: POTSO YA TLHAMO MATSAPA DI A TSAYA KAE? – SS Mokua Mo botshelong motho ga a iphetse a le esi, o tlhoka batho ba bangwe go mo gakolola. Setlega tlhagiso e ka ditiragalo go tswa mo teramakhutshweng ya 'Sekoropolapa'. Boleele jwa tlhamo e nne mafoko a a ka nnang 400–450. [25] POTSO 17: DIPOTSO TSE DIKHUTSHWANE MATSAPA DI A TSAYA KAE? – SS Mokua Buisa nopolo e e latelang, mme o arabe dipotso. NOPOLO G Batho ga ba tshwane. NOMALANGA: Mong wa tiro eo, o dira kae? MOREMI: Ke mooki. NOMALANGA: Rra, o tlaa intshwarela. Fa e le mooki ena … MOREMI: Ga ke go utlwe. 5 Goreng o sa batle go thusa mooki? NOMALANGA: Ke tlaa go bolelela nnete, nnete e e se nang bana ba phefo. MOREMI: Ke yona e ke e batlang. NOMALANGA: Rona bathusi, re a kopana ka dinako tse dingwe. MOREMI: Ao! 10 Lo a kopana? NOMALANGA: Go ntse jalo, mme ga re kopanele fano. MOREMI: Mm! Ke a utlwa. NOMALANGA: Batho ba ba thusang baoki ba a lela. MOREMI: (O gakgametse) 15 Ba lelela eng? NOMALANGA: Baoki ga ba a ba tshwara sentle. Ba ba tsosa masigo. Fa ba dira bosigo, dipelo tsa bona di nna botlhoko. Ba gopola gore banna ba setse le bathusi. 20 Kwalololo e ileditswe Phetla"